Окин очан валдын, миннгиду амакадув бичэтын элэ 15 аннганилин. Тарит нунган аямамат дёнчадяран тарилва бидёкилвэ. Нунганнгитын кэргэнтын унгдечэн фронтала иланма омолгилвар: Иванмэ, Алесандрава, тадук Василийва, упкат фамилиялтын бичэтын Пономарёвил. Сонгодёчэтын, хулукукэр кунгакар, сонгодёчэн энинтын, сонгодёчэтын дялилтын. Сурудерил гундечэтын: «Би мучудянгав…» Тар эчэн тэде биси, нунгартын илмактал бинэл, эчэтын сарэ, экун бивки валдын. Дюр акнылвун окин-да эчэтын мучура балдыдяктулавэр гулэловэр…